Alaquàs publica el llibre de Festes Majors 2016
16/08/2016

# Alaquàs publica el llibre de Festes Majors 2016

*   16/08/2016
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=15701

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15701%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20publica%20el%20llibre%20de%20Festes%20Majors%202016)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15701/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15701/16082016festes2016_Form_4.jpg)](https://www.alaquas.org/ficheros/documentos/2016/2/15701/16082016festes2016_Form_10.jpg "<a href='https://www.alaquas.org/ficheros/documentos/2016/2/15701/16082016festes2016_Form_10.jpg' target=_blank><i class='fa fa-external-link' aria-hidden='true'></i>.Alaquàs publica el llibre de Festes Majors 2016</a>")

El llibre es pot descarregar i consultar de manera online en www.alaquas.org i recopila la programació festiva que s'iniciarà el proper divendres 26 d'agost amb el tradicional Pregó que enguany estarà protagonitzat pels xiquets i xiquetes d'Alaquàs i pels col·lectius festers. La publicació destaca pel seu estil innovador i modern inspirat en els xiquets i xiquetes com a part essencial de la festa

La programació de Festes Majors d’Alaquàs es pot consultar ja a la nova pàgina web de l’Ajuntament d’Alaquàs [www.alaquas.org](http://www.alaquas.org/). El Consistori ha publicat el Llibre de Festes Majors 2016, una publicació que pot ser descarregada des de la pàgina web i que recull tota la programació festiva que s’iniciarà el divendres 26 d’agost amb el tradicional Pregó des del balcó de l’Ajuntament.

Es tracta d’una publicació que presenta un estil modern i innovador i realitzat sota els paràmetres de l’estalvi i la contenció de despesa. Destaca principalment el seu disseny inspirat en els xiquets i xiquetes com a part essencial de la festa i com al futur que són de les tradicions i que convida a viure les festes sota la mirada innocent d’un xiquet i amb la mateixa il·lusió i emoció dels més menuts. El llibre ha estat elaborat pel dissenyador local David Fernández.

La publicació s’obri amb el saluda de l’Alcaldessa d’Alaquàs, Elvira García Campos i del Regidor de Festes, Óscar García Merenciano, seguit dels saludes dels diferents col·lectius festers que faran possible enguany les Festes d’Alaquàs: els Clavaris de Sant Miquel, la Confraria de la Mare de Déu de l’Olivar, els Clavaris del Crist de la Bona Mort, la Confraria de la Santíssima Creu i l’Associació de Moros i Cristians Perolers.

**Novetat: Un pregó de xiquets i xiquetes**

Com a novetat, el Pregó d’enguany estarà protatonitzat pels xiquets i xiquetes d’Alaquàs i pels col·lectius festers d’Alaquàs. En línia amb els pregons originals que en els últims anys ha vingut organitzant l’Ajuntament d’Alaquàs per donar el protagonisme als veïns i veïnes, enguany ha estat el torn dels més menuts de la població, que oferiran la seua particular visió de les festes i convidaran a la ciutadania a viure aquests dies amb il·lusió innocent i renovada.

**Repartiment del llibre i programa de mà**

El llibre començarà a distribuir-se a través dels col·lectius locals. A l’Ajuntament es podrà arreplegar a partir del mateix dia del Pregó, on també es repartiran programes de mà en els quals es podrà consultar també la programació.

**Enllaç de descàrrega**

https://issuu.com/alaquas/docs/llibre-festes-2016